# 2. Os nosos bosques

# Atopa as diferenzas

Nesta segunda fase achegaraste aos montes galegos e ás especies que neles habitan para poder reflexionar sobre aquelas condutas que poñen en perigo este tesouro natural.

Poñerás a proba os teus coñecementos para establecer medidas de protección da natureza.

O Carballo Ventureiro comezou unha andaina polos montes galegos. Alí descubriu que Galicia ten unha paisaxe moi característica: a súa cor, os ríos que a percorren, as árbores...

Fíxate nestas dúas imaxes e reflexionade, entre todo o alumnado da aula, cal delas se corresponde co espazo que percorre o Carballo.

## Lectura facilitada

Agora achegaraste aos montes de Galicia.

Pensarás sobre os comportamentos que son malos para o monte.

Proporás ideas para protexer a natureza.

O Carballo Ventureiro empezou a camiñar polos montes de Galicia.

Alí viu que Galicia ten unha paisaxe moi especial.

Viu as súas cores e os seus ríos.

Viu tamén moitas árbores diferentes.

Mira estas dúas fotos.

Pensa cal das fotos mostra o camiño do Carballo.

Comenta cos e coas demais.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)