# 4.1. A arte da reciclaxe

# Arte sostible

A arte sostible ou arte da reciclaxe refírese á práctica de crear obras a partir de materiais de refugallo, como se amosou na fase 1. Esta forma de arte tenta concienciar sobre a importancia da sostibilidade e do coidado cara ao medio ambiente.

Non se trata dun concepto novidoso: xa en tempos antigos, os artistas buscaban xeitos de reutilizar materiais. Pero non foi ata o século XX cando esta práctica comezou unha andaina máis significativa, impulsada por novos movementos artísticos como o surrealismo (onde o emprego de obxectos cotiáns se convertía nunha crítica social). Case calquera obxecto considerado lixo, podía transformarse nunha obra mestra.

No ano 1995 nace en Barcelona a corrente Drap-Art, como festival de arte sostible que transforma materiais de refugallo en obras creativas, promovendo a conciencia ambiental. Accede á galería de fotos na seguinte ligazón: Drap-Art España.

Tamén vos convidamos a que busquedes información sobre Robert Rauschenberg e visualicedes algunha das súas obras.

Preparadas e preparados para crear? Adiante!

## Lectura facilitada

A arte da reciclaxe refírese á práctica de crear obras a partir de materiais de refugallo.

Esta forma de arte tenta concienciar sobre a importancia da sostibilidade.

Tamén do coidado cara ao medio ambiente.

Non é un concepto novidoso.

En tempos antigos os artistas buscaban xeitos de reutilizar materiais.

No século XX (vinte) esta práctica fíxose máis significativa.

Impulsouse por novos movementos artísticos como o surrealismo.

No surrealismo empréganse obxectos cotiás como crítica social.

Case calquera obxecto considerado lixo se transforma nunha obra mestra.

No ano 1995 (mil novecentos noventa e cinco) nace en Barcelona a corrente Drap-Art.

Faise un festival de arte sostible.

A arte sostible transforma materiais de refugallo en obras creativas.

Promove a conciencia ambiental.

Accede á galería de fotos na seguinte ligazón: Drap-Art España.

Tamén podes buscar información sobre Robert Rauschenberg.

Podes visualizar algunha das súas obras.

Preparadas e preparados para crear?

Adiante!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)